টেকনাফ নিউজ ডেস্ক :: চট্টগ্রামের আনোয়ারাস্থ বিসিআইসির গুদাম থেকে দুইমাসে বরাদ্দের ২৩শ’ ৫০ মেট্রিক টন ইউরিয়া সার উত্তোলন করে প্রায় ৩০ লাখ টাকার আর্থিক ক্ষতির মুখে পড়েছে কক্সবাজারের চকরিয়া উপজেলার ২০জন সারের ডিলার। সরকারিভাবে সৌদিআরব থেকে আমদানি চুক্তিতে আনা এসব ইউরিয়া সার উত্তোলন করে গত জানুয়ারি ও ফেব্রুয়ারি মাসে দুই দফায় ব্যাপক ওজন কারচুপির শিকার হয়েছেন ডিলাররা। ডিলারদের দাবি, ওজনে কারচুপির মাধ্যমে দুইমাসে বরাদ্দের ২৩শ’ ৫০ মেট্রিক টন থেকে অন্তত দুইশত মেট্রিক টন সার কম দেয়া হয়েছে।